सदर बाजार क्रैकर्स एसोसिएशन के जनरल सेक्रेटरी हरजीत सिंह छाबड़ा से जब इस बाबत पूछा गया कि क्या ग्रीन पटाखे बाजारों में उपलब्ध हैं, तो उन्होंने कहा कि ग्रीन पटाखे होते क्या हैं यह पटाखा व्यापारियों को भी अभी तक पुलिस व प्रशासन की ओर से बताया नहीं गया है. यह पटाखे कहां से मिलेंगे और कब मिलेंगे इस बारे में किसी को कोई जानकारी नहीं है. उन्होंने बताया कि जब भी पटाखा व्यापारी दुकान खोल रहे हैं पुलिस यह कह कर दुकानें बंद करवा दे रही है कि जल्द ही ग्रीन पटाखों की लिस्ट जारी की जाएगी.